﻿ Semnificatia ratelor de lichiditate in echilibrul financiar al firmelor DEFINITII SI OPINII PRIVIND LICHIDITATEA Conform Prof Univ Dr Petru Stefea, analiza lichiditatii urmareste masura in care intreprinderile dispun de capacitatea de a-si onora obligatiile cu termen de exigibilitate mai mic de un an, datorii curente care trebuie sa fie acoperite din active cu un termen de transormare in lichiditati similar Printre factorii care influenteaza lichiditatea sunt domeniul de activitate, gradul de maturitate al intreprinderii si talia acesteia, sezonalitatea afacerilor, conjunctura economica, structura activelor circulante, viteza de rotatie a activelor circulante, structura financiara Logica analizai lichiditatii este in opinia dlui Prof Univ Dr Petru Stefea testarea din ce in ce mai dreastica a capacitatii de plata a datoriilor pe termen scurt din elemente de natura activelor circulante cu grade de lichiditate din ce in ce mai mari In acest cadru sunt avansate trei variante de calcul a indicatorilor de lichiditate: * rata lichiditatii curente sau generale: masoara capacitatea intreprinderii de a onora obligatiile pe termen scurt din ansamblul activelor circulante si compara ansamblul lichiditatilor potentiale asociate activelor circulante cu ansamblul datoriilor scadente intr-un termen de sub un an Formula de calcul presupune raportarea Activelor circulante la Datoriile pe termen scurt, iar plaja de referinta al indicatorului este cuprins intre minim si inclusiv 1 si maxim 2 Atunci cand valoarea este sub 1 vorbim de o decapitalizare a intreprinderii, de lipsa capacitatii de plata pe termen scurt Nici o valoare care depaseste numarul doi nu este avantajoasa fiind asociata unei gestiuni necorespunzatoare a activelor circulante, in acest sens vorbind de un grad de exigibilitate prea ridicat * rata lichiditatii rapide: exprima capacitatea intreprinderii de a isi onora datoriile pe termen scurt din creante, disponibilitati banesti si investitii financiare pe termen scurt Se noteaza ca stocurile, care au potentialul cel mai lent de transormare in lichiditati, sunt excluse din calcului acestui indicator Astfel formula de calcul implica raportul intre Active circulante din care deducem stocurile si Datoriile pe termen scurt Intervalul de referinta al indicatorului este cuprins intre minim si inclusiv 0 6 si maxim 1 Atunci cand valoarea este sub 0 6 vorbim de o structura necorespunzatoare a activului circulant, cu o pondere prea mare a stocurilor Nici o valoare care depaseste numarul doi nu este avantajoasa fiind asociata unei gestiuni necorespunzatoare a activelor circulante, in acest sens vorbind de un nivel prtea ridicat al creantelor, ceea ce induce un risc de neincasare, precum si un volum prea ridicat al disponbibilitatilor * rata lichiditatii imediate reflecta capacitatea in care datoriile pe termen scurt pot fi acoperite din disponibilitati banest si investitii financiare pe termen scurt Astfel calculul indicatorului are la baza raportul dintre Activele circulante din care deducem stocurile si creantele si Datoriile pe termen scurt Intervalul de referinta al indicatorului este cuprins intre minim si inclusiv 0 2 si maxim 0 6 Atunci cand valoarea este sub 0 2 vorbim de o gestiune necorespunzatoare a creantelor si implicit al activului circulant sub aspectul lichiditatii Nici o valoare care depaseste limita superioara nu este avantajoasa fiind asociata unui management pasiv al disponibilitatilor sau, dimpotriva semnul unei gestiuni eficiente a excedentelor de numerar fructificate prin plasamente financiare Conform Prof Univ Dr Silvia Petrescu, autoarea cartii Analiza si Diagnostic Financiar-Contabil, editia a II-a, aparuta la Editura CECCAR, Bucuresti 2008, lichiditatea masoara aptitudinea intreprinderii de a face fata obligatiilor pe termen scurt si reflecta capacitatea de a transforma rapid activele circulante in disponibilitati (bani) Se considera ca o intreprindere este lichida atunci cand resursele degajate de operatiunile curente ale exercitiului ii furnizeaza sufuiciente disponibilitati pentru a face fata scadentelor pe termen scurt iar gradul de lichiditate exprima calitatea echilibrului financiar al intreprinderii pe termen scurt Din punct de vedere al indicatorilor avansati sunt prezentati urmatorii: - rata lichiditatii generale, care exprima gradul de lichiditate potentiala si variaza in functie de sector, fiind de regula subunitara in distributie, de exemplu si aproape de 2 in sectoare industriale cu ciclul lung, iar formula de calcul este reprezentata de raportul dintre Activele circulante si Datoriile curente - rata lichiditatii reduse ce reflecta capacitatea de rambursare a datoriilor pe termen scurt; valoarea indicata optima este de peste 0 5 - rata lichiditatii imediate, rapide sau testul acid, denumita si rata de trezorerie, reflecta o garantie de lichiditate pentru intreprinderi, iar valorile avansate pentru a fi optime sunt situate la un nivel minim de 0 2 – 0 3 Conform dictionarului financiar contabil de pe siteul www expertizacontabila ro, indicatorii de lichiditate sunt explicati astfel: * Lichiditatea curenta: reflecta posibilitatea elementelor patrimoniale curente de a se transforma intr-un timp scurt in lichiditati pentru a achita datoriile curente daca valoarea totala a pasivelor curente este mai mare decat valoarea totala a activelor curente atunci acest indicator e subunitar si aceasta ar putea arata ca finantarea pe termen scurt a fost folosita pentru achizitionarea de "active pe termen lung" ceea ce in mod normal e considerat periculos, cu toate ca exista ramuri pentru care o valoare mai mica decat 1 a acestui indicator este considerata acceptabila lichiditatea curenta e considerata satisfacatoare pentru valori cuprinse intre 1 2 si 1 9 formula de calcul: active circulante/datorii curente * Lichiditatea imediata: reflecta posibilitatea achitarii datoriilor pe termen scurt pe seama numerarului aflat in casierie , a disponibilitatilor bancare si a plasamentelor de scurta durata Pentru a fi considerat favorabil, indicatorul trebuie sa tinda spre o marime unitara Formula de calcul:Trezorerie/Datorii pe termen scurt * Lichiditatea rapida (testul acid): arata posibilitatea activelor circulante concretizate in creante si trezorerie de a acoperi datoriile curente; se scad stocurile deoarece au cel mai putin caracterul de lichiditate dintre activele curente lichiditatea rapida e satisfacatoare pentru valori cuprinse intre 0 65 si 1 formula de calcul:(active circulante-stocuri)/datorii curente In conformitate OMFP 1752/2005 in vigoare trebuie calculati o serie de indicatori dintre care in sfera lichiditatii sunt recomandati: 1 Indicatori de lichiditate : a lichiditatea curentă : raportul dintre Active curente / Datorii curente Acest indicator vizează capitalul circulant si oferă garanţia acoperirii datoriilor curente din active curente Valoarea recomandata pentru acest indicator este în jurul valorii de 2 b lichiditatea imediată : raportul dintre „(Active curente – Stocuri) / Datorii curente” Acest indicator se mai regăseşte sub denumirea de „Testul acid” si are aceeaşi semnificaţie cu indicatorul anterior, dar pe o arie mai restrânsa Conform analistului economic Adrian N Ionescu autor al articolului “Lichiditatea companiei”, aparut in editia din data de 14 martie 2008 a cotidianului de afaceri Business Standard, rata curenta a lichiditatii se calculeaza raportand active circulante din bilantul companiei, aferent unei anumite perioade, la datoriile curente (pe termen scurt) Conform unei interpretari mai mult sau mai putin didactice, rata curenta a lichiditatii reflecta posibilitatea elementelor patrimoniale curente de a se transforma, intr-un timp scurt, in lichiditati pentru a achita datoriile curente Daca valoarea totala a pasivelor curente este mai mare decat valoarea totala a activelor curente, atunci, acest indicator e subunitar si aceasta poate indica cel putin un anume disconfort al managerului financiar de finantare a datoriilor Disconfortul poate proveni din finantarea unor achizitii pe termen lung, din resursele pe termen scurt, ceea ce, de obicei, este contraindicat Exista ramuri economice pentru care o valoare subunitara a ratei curente este considerata acceptabila Lichiditatea generala e considerata satisfacatoare pe plaja de valori dintre 1,2 si 1,9 Rata rapida a lichiditatii este cunoscuta si sub denumirea de “testul acid” Se calculeaza raportand diferenta dintre activele circulante si valoarea stocurilor la datoriile curente Rata rapida reflecta posibilitatea creantelor si a trezoreriei de a acoperi datoriile curente Valoarea stocurilor se scade din activele circulante totale, pentru ca se pot transforma cel mai greu in lichiditati si pentru ca este mai mare riscul inregistrarii de pierderi fata de valoarea lor de inregistrare Lichiditatea rapida e satisfacatoare pentru valori cuprinse intre 0,65 si 1 Iata deci o multitudine de opinii, de variante de a privi lichiditatea, ca element de bonitate ce influenteaza echilibrul unei firme Dupa cum se observa exista elemente care le apropie, cum ar fi definirea si variantele de calcul al indicatorilor, interpretarea acestora, dar si elemente care le diferentiaza, cum ar fi intervalele de referinta ale indicatorilor de lichiditate CONSIDERATII PERSONALE PRIVIND RATELE DE LICHIDITATE Din punctul meu de vedere lichiditatea reflecta capacitatea intreprinderii de a transforma active in numerar, in cash cum spun americanii Exista un aspect foarte important de care insa nu se tine cont in nicio definitie, iar in multe medii profesionale se condidera o detaliere inutila: in nicio formula de calcul nu se pomeneste de valoarea la care se va face aceasta transformare fapt care bineinteles afecteaza inclusiv valorile indicatorilor Iata un aspect care in actualele conditii de criza a dat multa bataie de cap in special creditorilor din economie, dar in egala masura si managementului si investitorilor responsabili Sa fie valoarea contabila neta aceasta, valoarea realizabila neta, valoarea de piata, ori valoarea justa? Sau o anumita alta valoare? Care sa fie aceasta? Sa luam definitiile acestor categorii de valori pe rand Valoarea contabila neta reprezinta valoarea de intrare, mai putin amortizarea si ajustarile pentru depreciere sau pierdere de valoare, cumulate Valoarea realizabila neta reprezinta pretul de vanzare estimat care ar putea fi obtinut pe parcursul desfasurarii normale a activitatii, minus costurile estimate pentru finalizarea bunului, atunci cand este cazul, si costurile estimate necesare vanzarii Valoarea de piata reprezinta pretul la care se poate realiza o tranzactie a unui bun, a unui serviciu sau a unei lucrari in conditiile specifice pietei respective Prin valoare justa se intelege suma pentru care activul ar putea fi schimbat de bunavoie intre parti aflate in cunostinta de cauza in cadrul unei tranzactii cu pretul determinat obiectiv In cazul produselor costul de productie cuprinde costul de achizitie a materiilor prime si materialelor consumabile si cheltuielile de productie direct atribuibile bunului Costul de productie sau de prelucrare al stocurilor, cuprinde cheltuielile directe aferente productiei, si anume: materiale directe, energie consumata in scopuri tehnologice, manopera directa si alte cheltuieli directe de productie, precum si cota cheltuielilor indirecte de productie alocata in mod rational ca fiind legata de fabricatia acestora In costul de productie poate fi inclusa o proportie rezonabila din cheltuielile care sunt indirect atribuibile bunului, in masura in care acestea sunt legate de perioada de productie In cazul marfurilor, costul de achizitie al acestora cuprinde pretul de cumparare, taxele de import si alte taxe (cu exceptia acelora pe care persoana juridica le poate recupera de la autoritatile fiscale), cheltuielile de transport, manipulare si alte cheltuieli care pot fi atribuibile direct achizitiei bunurilor respective In conformitate cu OMFP 1752/2005 reducerile comerciale acordate de furnizor nu fac parte din costul de achizitie Daca intram in detalii, putem face scurte comentarii referitoare la toate acestea: valoarea contabila neta este posibil sa nu mai fie actuala in conditiile unei economii unde exista inflatie sau deflatie Valoarea realizabila neta reprezinta un pret care poate fi obtinut in conditiile desfasurarii normale a activitatii In regula, dar ce ne facem atunci cand apar turbulente in afacerea respectiva (neintelegeri intre asociati, un business ce genereaza pierderi care trebuie acoperite, debite care trebuie urgent achitate) ori in economie, asa cum se intampla acum? Valoarea de piata este o valoare specifica paramentrilor unei piete Atunci cand exista necesar urgent de lichiditati prioritatea va fi obtinerea acestora si astfel se incearca valoroficare pe orice cai legale, nu neaparat in termenii unei anumite piete Valoarea justa presupune conform definitiei parti aflate in cunostinta de cauza ori, atunci cand ai nevoie de cash de multe ori nu mai conteaza daca cel care iti cumpara un activ este in cunostinta de cauza si nici daca pretul este determinat obiectiv Pentru a preintampina aceste aspecte si a le corecta, in analizele aprofundate de lichiditate se utilizeaza o valoare care se numeste valoare de lichidare Aceasta valoare reprezinta un anumit procent din valorile enumerate mai sus, stabilit de catre specialisti in evaluari si reflecta echivalentul valoric al pretului care poate fi obtinut in conditii de vanzare rapida a activelor in vederea generarii de lichiditati Utilizarea acestor valori de lichidare in formulele de calcul determina obtinerea asa numitelor rate de lichiditate de ultima instanta In mod concret eu consider ca este absolut necesar sa se analizeze in permanenta cele trei rate de lichiditate: rata lichiditatii generale, rata lichiditatii intermediare, rata lichiditatii rapide, dar pentru o mai buna viziune asupra lichiditatii este imperios necesar sa folosim modelul de analiza detaliat prin utilizarea valorilor de lichidare aferente structurilor bilantiere de active circulant FORMULE DE CALCUL ALE RATELOR DE LICHIDITATE Din punct de vedere al formulelor de calcul propun urmatoarele: Active circulante - rata lichiditatii generale = Datorii pe termen scurt Din punct de vedere al interpretarii intervalului de referinta putem accepta generic intervalul [1 – 2), insa este necesara analiza domeniului de activitate al firmelor pentru care urmarim bonitatea si echilibrul pe baza de lichiditate, al ramurii economice respective, al conjuncturii economice, astfel incat mici variatii in plus sau in minus sa nu fie automat transpuse in concluzii imperative De exemplu, o societate comerciala care isi desfasoara activitatea in domeniul prelucrarii produselor agricole recoltate vara-toamna (malaiului, al graului, al sfeclei de zahar) fiind legata de sezonalitatea din agricultura, va avea indicatori de lichiditate diferiti in diverse momente ale anului intrucat din motive legate de costul foarte bun al stocurilor in perioada de toamna, va achizitiona stocuri multe in acea perioada, chiar prin accesarea unor linii de credit (care dupa cum se stie sunt datorii pe termen scurt) si astfel s-ar parea ca acest indicator nu este optim pentru firma Insa aceste firme beneficiaza de costuri extrem de competitive pentru materiile lor prime in acea perioada (in periode de extrasezon costul materiilor prime de acest tip se poate dubla, chiar tripla), generand astfel economii care se vor regasi in fluxurile de numerar si profiturile in perioada de iarna-primavara, cand si indicatorul de lichiditate isi revine in parametrii acceptati de mine (noi) Active circulante - Stocuri - rata lichiditatii intermediare = Datorii pe termen scurt Din punct de vedere al interpretarii intervalului de referinta putem accepta generic intervalul [0 51 – 1), dar din nou subliniez importanta detalierii analizei in funtie de activitate, domeniu, ramura, etc Dupa cum se observa semnificatia acestui indicator este mai profunda, intrucat exclude din activele circulante, elementele de stoc care sunt acceptate ca fiind cu cea mai redusa probabilitate de transformare a lor in cash Raman astfel in calcul creantele, investitiile financiare pe termen scurt, disponibilitatile banesti In acest moment al analizei devine extrem de semnificativa structura creantelor Majoritatea agentilor economici isi formeaza creante in urma unor operatii de vanzare pe credit comercial, acceptand in schimbul creantelor cecuri si/sau bilete la ordin Scadentele acestora pot fi si ele diferite In activitatea mea practica am intalnit cazuri de operatii comerciale contractuale pe termen lung intre parteneri, in care scadentele titlurilor de credit depaseau 18 luni In astfel de cazuri de la calculul ratelor de lichiditate trebuie excluse creantele cu scadente peste un an Totodata structura creantelor poate influenta capacitatea de transformare el acestora in fluxuri de numerar Ponderea mare a creantelor ce au la baza cecuri si bilete la ordin reflecta un risc mare asumat de administratori ce se poate rostogoli in afectari negative de lichiditate ca urmare a unor refuzuri de plata (voite sau intamplatoare) din partea partenerilor In momentul de fata, in Romania, 90% din tranzactiile comerciale sunt decontate cu o intarziere medie de 120 de zile, conform datelor companiei de management al riscului Coface Romania Astfe exista opinii ale unor analisti economici care sustin ca o structura de active circulante cu o pondere mare a creantelor bazate pe credit comercial este mai periculoasa decat una bazata pe stocuri Active circulante – Stocuri - Creante - rata lichiditatii rapide = Datorii pe termen scurt Din punct de vedere al interpretarii intervalului de referinta putem accepta generic intervalul , dar iarasi subliniez importanta detalierii analizei in funtie de activitate, domeniu, ramura, etc Dupa cum se observa semnificatia acestui indicator este si mai profunda, intrucat exclude din activele circulante, elementele de stoc care sunt acceptate ca fiind cu cea mai redusa probabilitate de transformare a lor in cash si creantele, care di punct de vedere al potentialului de a deveni numerar pot ridica probleme similare cu cele pe care le-am enumerat in paragraful precedent La baza calculului acestei rate de lichiditate raman in structura investitiile financiare pe termen scurt si disponibilitatile banesti Este esential sa interpretam corect acest indicator Investitiile financiare pe termen scurt sunt lichide mai ales cand la baza tranzactionarii lor se alfa o piata reglementata, cum ar fi piata de capital, insa in aceste conditii apare riscul de scadere al valorii acestora Dintre investitiile financiare pe termen scurt cele mai lichide sigure si eficiente sunt investitiile in titluri de stat Totodata se accepta ca facand parte din acestea cota parte din investitiile financiare realizate pe termene medii si lungi, care de la momentul analizei devin scadente intr-un termen mai mic de un an, cum ar fi spre exemplu unele transe din emisiuni de obligatiuni In al doilea rand este important sa subliniez faptul ca nu este bine ca acest indicator sa aiba o valoare ridicata si din motivul ca cele mai ineficiente active din punct de vedere al profiturilor returnate sunt banii din caserie si din conturile curente, astfel incat managementul lichiditatii trebuie sa tina cont si de acest aspect Se stie ca numerarul tinut in caserie nu genereaza profituri, insa ponderea sa la firmele cu activitati relevante este nesemnificativa deoarece exista oricum limitari legale privind plafonul de casa si operatiunile cu numerar, iar disponibilitatile din conturile curente sunt remunerate doar cu o rata mica de dobanda, adeseori sub 0 5%/an O imbunatatite a acestui indicator, mai ales la firmele cu rulaj ridicate este realizata prin utilizarea depozitelor overnight si a conturilor de economii, care genereaza intrari mult mai eficiente firmelor si in acelasi timp nu afecteaza capacitatea de trensormare a acestora in bani disponibili, datorita scadentelor extrem de mici (sub 24 de ore, sau la vedere) Deasemenea limitele de referinta pentru acest indicator nu trebuie privite cu rigiditate Astfel la societati de investitii financiare si la institutii bancare si de asigurari vom intalni adesea rate mai ridicate ale acestui indicator, datorita specificului lor de business As dori sa mai fac un cometariu: majoritatea parerilor din literatura de specialitate nu clarifica un aspect: ce este „testul acid”, si daca se acest indicator de lichiditate se spurapune cu rata lichiditatii rapide Doresc eu sa fac o clarificare ce pentru mine este evidenta si consider si corecta: testul acid se refera la raportul dintre Disponibilitatile banesti si Datoriile pe termen scurt (atentie: fara investitii financiare pe termen scurt) si este un indicator de lichiditate menit sa verifice capacitatea intreprinderilor de a face fata riscului de lichiditate imediata care se traduce prin imposibilitatea de a face fata unor plati urgente Acum sa revin asupra a ceea ce eu numesc rate de lichiditate de ultima instanta Mergand pe formulele de calcul agreate mai sus in calculul ratelor de lichiditate, diferenta dintre acestea si ratele de lichiditate de ultima instanta este valoarea pe care o utilizam Subliniez din nou aceste rate de lichiditate de ultima instanta reflecta un fel se stress test al lichiditatii, o capacitate de a face rost de lichiditati sub presiune si in termen extrem de scurt Din acest motiv in locul valorilor inscrise in situatiile financiare anuale este important sa se utilizeze in analizele detaliate valorile de lichidare aferente pozitiilor care reflecta activele circulante Ca un scurt exemplu: presupunem ca valoarea activelor circulante la o firma inscrisa in situatiile financiare anuale este de 1 000 000 RON, iar datoriile pe termen scurt sunt in suma de 800 000 RON Se cere sa calculam rata lichiditatii generale si rata lichiditatii generale de ultima instanta In urma expertizei preofesioniste a unei firme de evaluare s-a stabilit valoarea de lichidare a activelor circulante la echivalentul sumei de 750 000 RON Rata lichiditatii generale = Active circulante / Datorii pe termen scurt = 1 000 000 RON / 800 000 RON = 1 25 Rata lichiditatii generale de ultima instanta = Active circulante la valoare de lichidare / Datorii pe termen scurt = 750 000 RON / 800 000 RON = 0 93 Interpretari: firma poate in conditii de functionare normala a pietelor si a afacerii sa faca fata in bune conditii necesitatii de a plati datoriile pe termen scurt in schimb in conditiile in care economia incepe sa functioneze sub presiune sau apar pe piete situatii de criza, ori firma va fi lichidata de urgenta, si in conditiile unor lichidari rapide de stoc pentru a acoperi debite pe termen scurt, aceasta va avea probleme in onorarea integrala a datoriilor pe termen scurt Judecand echilibrat (si nu pe extreme) situatia lichiditatii generale la aceasta societate este buna iar in conditiile unui bun management se poate trece cu bine peste o situatie de criza De altfel media aritmetica a celor doua rate (1 25 + 0 93 / 2 = 1 09) este in intervalul agreat ca fiind acceptabil pentru acest indicator LICHIDITATEA SI ECHILIBRUL FINANCIAR RATELE DE LICHIDITATE SI FONDUL DE RULMENT Lichiditatea nu poate fi analizata doar dintr-un unghi, acela al ratelor Aceasta trebuie sa fie privita din doua puncte de vedere: * lichiditatea calculata pe baza structurii bilantului, si care reflecta in suma neta Fondul de rulment financiar al intreprinderii (asa numita lichiditate bilantiera) * lichiditatea calculata ca si raport intre doua elemente de activ, ceea ce exprima procentual posibilitatea de a schimba rapid si contra moneda gradul de lichiditate al intreprinderii (ratele de lichiditate) Facand referire la lichiditatea bilantiera, care pune in legatura interdependenta care exista intre ratele de lichiditate si echilibrul financiar al entitatilor economice, punctul de pornire il reprezinta calculul fondului de rulment Baza de calcul il reprezinta bilantul financiar Aceasta structura de bilant presupuna ca resursele cu exigibilitate indelungata vor fi regrupate intr-un nou post care se numeste Capital permanent Astfel: Capitalurile permanente = Capitaluri proprii + Datorii pe termen mai mare de 1 an Fondul de rulment reprezinta partea din capitalurile permanente ramasa dupa finantarea imobilizarilor, pe care firmele o utilizeaza pentru finantarea activelor circulante Bilant financiar Activ200 000 u m 200 000 u m Capitaluri si Datorii Active Imobilizate (Nete)120 000 u m 150 000 u m Capitaluri Permanente Active Circulante80 000 u m 50 000 u m Datorii pe termen scurt Nota : u m = unitati monetare Din punct de vederea al modului de calcul exista urmatoarele variante de determinare a nivelului Fondului de rulment: Pe baza partii superioare a bilantului: Fondul de rulment = Capitaluri Permanente – Active Imobilizate (Nete) Aceasta metoda de calcul, scoate in evidenta partea din capitalurile permanente ramasa dupa finantarea imobilizarilor Aceasta parte este destinata a finanta active cu grad de lichiditate suficient de crescut Existenta unui fond de rulment pozitiv este benefica pentru firma intrucat in acest caz vorbim de existenta unei marje de securitate a firmei intrucat o parte din activele circulante este finantata din capitaluri permanente Mergand pe exemplul dat: Fondul de rulment = 150 000 u m – 120 000 u m = 30 000 u m (plus 30 000 u m ) Existenta unui fond de rulment pozitiv este in echivalenta directa cu o rata a lichiditatii globale supraunitara Rata lichiditatii globale = Active Circuilante/Datorii pe Termen Scurt = 80 000 u m /50 000 u m = 1 6 Pe baza partii inferioare a bilantului: Fondul de rulment = Active circulante – Datorii pe Termen Scurt Aceasta metoda scoate in evidenta finalitatea fondului de rulment, metoda evidentiind excedentul de lichiditate potentiala atunci cand suma este pozitiva sau deficitul de lichiditate potentiala atunci cand suma este negativa Cand fondul de rulment are valoare pozitiva interpretarea asociata acestei metode de calcul este ca Activele Circulante transformabile in lichiditati permit nu doar onorarea datoriilor pe termen scurt dar si degajarea de lichiditati excedentare Din nou subliniez legatura dintre o rata supraunitara a ratei lichiditatii globale si fondul de rulment pozitiv Mergand pe exemplul dat: Fondul de rulment = 80 000 u m – 50 000 u m = 30 000 u m (plus 30 000 u m ) Rata lichiditatii globale = Active Circuilante/Datorii pe Termen Scurt = 80 000 u m /50 000 u m = 1 6 Cu alte cuvinte putem trage concluzia ca o rata supraunitara a lichiditatii globale presupune existenta unui fond de rulment pozitiv iar aceasta situatie este una favorabila firmelor, constituind o marja de securitate care o inconjoara firma in activitatea sa si o fereste de perturbari ale ciclurilor de inacasari si plati O rata subunitara a lichiditatii globale atrage dupa sine existenta unui fond de rulment negativ, situatie care reflecta o stare de alarma in echilibrul firmei intrucat capitalurile permanente nu sunt suficiente pentru finantarea activelor imobilizate si in plus finantarea acestora este acoperita partial prin datoriile pe termen scurt In plus, valoarea activelor circulante transformabile in lichiditati nu este suficienta opentru acoperirea datoriilor pe termen scurt Alaturi de consideratiile de mai sus in vederea unei bune interpretari si rationamente profesionale este important sa se analizeze in mod permanent si necesarul de fond de rulment si trezoreria neta Necesarul de fond de rulment reprezinta banii care trebuie rulati intr-o entitate economica pentru a ii asigura functionarea, nevoi financiare generate de executarea unor operatii repetitive care compun ciclul de exploatare curenta, care trebuie acoperite cel putin partial din resurse stabile Daca fondul de rulment reflecta echilibrul pe termen lung, necesarul de fond de rulment reflecta echilibrul curent al intreprinderii care este mult mai fluctuant Necesarul de fond de rulment este influentat de cifra de afaceri, ciclul de fabricatie, costurile de productie, durata de rotatie a stocurilor, durata creditului comercial real (diferenta intre viteza de rotatie a clientilor si viteza de rotatie a furnizorilor) Mergand pe formula de calcul, acesta se determina ca diferenta intre activul circulant din care deducem disponibilitatile banesti si investitiile financiare pe termen scurt (necesitati ciclice) si datoriile pe termen scurt din care deducem datoriile financiare pe termen scurt (resurse ciclice) Necesar de fond de rulment = (Active circulante – Casa si Conturile bancare) – (Datorii pe termen scurt – Datorii financiare pe termen scurt) Valoarea pozitiva a necesarului de fond de rulment reflecta de regula o situatie nefavorabila firmelor intrucat in practica de cele mai dese ori este generata de incetinirea incasarii creantelor si urgentarea platii datoriilor, dar atunci cand este generata de investitii reflecta o situatie normala Valoarea negativa a necesarului de fond de rulment, reflecta o situatie favorabila intrucat de regula implica o accelerare a vitezei de rotatie a creantelor, dar si a stocurilor, si o relaxare a platilor, care sunt negociate cu termene de plata mai indepartate Din punct de vedere al legaturii cu ratele de lichiditate evolutia necesarului de fond de rulment poate fi urmarita in raport cu un indicator pe care unii analisti financiari il calculeaza scazand din valoarea ratei lichiditatii generale, valoarea testului acid si incandarind rezultatul obtinut in limitele acceptate obtinute dupa aceeasi logica a deducerii Din punctul meu de vedere nu este cel mai relevant intrucat din baza de calcul (datorii pe termen scurt) nu se exclud datoriile financiare curente In ceea ce priveste trezoreria neta calculata ca diferenta intre fondul de rulment si necesarul de fond de rulment (sau prin analigie ca diferenta intre disponibilitati banesti si datorii financiare curente) este important sa fie pozitiva intrucat in acesasta situatie, disponibilitatile exced creditele bancare curente Totusi valorile pozitive ale trezoreriei nete trebuie utilizate cu intelepciune intrucat daca sunt tinute fara utilizare (fara rotatie a banilor) nu genereaza profit firmelor Este important sa se tina cont si de acest aspect In acest context exista in analizele bancare un indicator de lichiditate care este numit indicatorul lichiditatii de trezorerie si care reflecta raportul intre disponibilitati si datorii financiare pe termen scurt, iar ca valoare acceptata pentru un bun echilibru este de peste 1 CONCLUZII GENERALE In urma evolutiilor din ultima perioada, care au generat asa numita criza financiara si economica, pe care cei mai multi o numesc si criza de lichiditate, s-a pus pentru prima data in istoria economica a omenirii la modul serios urmarirea lichiditatii entitatilor economice, indiferent daca sunt bancare sau nebancare In acest scop este foarte important sa se urmareasca si analizeze permanent indicatorii de lichiditate, calculati sub forma de rate Datorita structurii activelor circulante, care sunt baza de pornire in calcului indicatorilor de lichiditate, analiza ratelor trebuie sa fie facuta pe trepte de analiza, iar in acest scop se calculeaza rata lichiditatii generale, intermediare si rapide Fiecarui indicator i s-a alocat o anumita valoare generic acceptata ca fiind potrivita pentru a reflecta un echilibru la nivelul entitatii economice care este analizata, dar subliniez cu maxima responsabilitate ca aceste limite nu trebuie privite in mod inelastic ci, ca un trend general Ratele de lichiditate sunt puternic influentate de industria, ramura, piata in care entitatea economica isi desfasoara activitatea, dar bineinteles si de managementul financiar, contabil si general al sau Ratele de lichiditate trebuie in permanenta sa fie corelate cu indicatori de echilibru, in special cu fondul de rulment, intrucat evolutiile valorilor ratei lichiditatii generale si a fondului de rulment prezinta o legatura directa Astfel se pot face analiza mai profunde si mai relevante Datorita deselor discrepante intre valorile inscrise in situatiile financiare anuale (care dupa cum stim respecta principiul costului istoric) si valorile actualizate, in analizele financiare aprofundate este indicat ca in calcului indicatorilor de lichiditate sa fie luate in considerare si valorile de lichidare(quick-selling value), care in esenta reprezinta valori juste corectate cu un indice de valorificare a lor rapida, in forta Aceste valori nu trebuie nici ele interpretate de sine facto, insa pot reflecta o structura mai apropiata de realitatea de pe piata sau din ramura industriala unde firma isi desfasoara activitatea, si trebuie mereu corelate cu ratele calculate avand la baza sumele din situatiile financiare anuale Din pacate in practica, datorita costului extrem de ridicat al serviciilor profesionale ale firmelor specializate (al acelor care sunt si profesioniste) in domeniul evaluarilor si analizelor aprofundate, aceste analize aprofundate nu sunt utilizate 